સાત વર્ષનું લગ્નજીવન અને સંતાનમાં પુત્ર હોવા છતાં પતિને બીજી યુવતી સાથે પ્રેમસંબંધ હતો. એવામાં પત્ની બીમાર પડતાં તેને ઘેનવાળા ઈન્જેક્શન આપી ઘરને બહાર તાળું મારી પતિ બહાર જઈ પ્રેમિકાને મળતો રહેતો હતો. વસ્ત્રાલમાં રહેતી પરિણીતાને તેના સ્વજનોએ હોસ્પિટલમાં ખસેડતાં ચોંકાવનારા તથ્યો અંગે રામોલ પોલીસે ફરિયાદ નોંધી છે. પોલીસે કૃણાલ સુરેશભાઈ નાગર નામના અગાઉ મેડિકલ સ્ટોરમાં નોકરી કરતા ફોટોગ્રાફર પતિની ધરપકડ કરી તપાસ કાર્યવાહી હાથ ધરી છે.